อยากทราบว่ายาคุมฉุกเฉินทำให้ประจำเดือนคลาดเคลื่อนได้กี่วันแฟนผมประจำเดือนเว้นเดือนตอนกินยาคุมฉุกเฉินในเดือนที่ประจำเดือนไม่น่าจะมาแต่ก็มาแค่4วันหลังจากกินยาคุมฉุกเฉินไป2-3วันจนตอนนี้ผ่านมา1เดือนกับอีก20วันประจำเดือนยังไม่มาแต่ตอนมีเพศสำพันธุ์ก็ใส่ถุงยางทุกครั้ง
สวัสดีค่ะ ยาคุมฉุกเฉินเป็นฮอร์โมนเพศในขนาดสูงที่รับประทานเข้าไปคราวเดียว หรือห่างกัน 12 ชั่วโมง ดังนั้นอาจทำให้มีผลข้างเคียงที่พบได้บ่อยเช่นเลือดออกกระปริดกระปรอยทางช่องคลอด ประจำเดือนมาคลาดเคลื่อนไปได้ แต่ไม่ควรเกิน 7 วันจากปกติ ก็คือประมาณ 22-35 วันจากครั้งก่อนค่ะโดยขณะมีเพศสัมพันธ์ ถ้าใส่ถุงยางอนามัยร่วมไปด้วย โอกาสตั้งครรภ์ก็มีน้อยมากๆ น้อยกว่า 2% จริงๆแล้วไม่มีความจำเป็นต้องใช้ยาคุมฉุกเฉินเพิ่มเข้าไปอีกแนะนำการซื้อชุดตรวจครรภ์ทางปัสสาวะมาตรวจเองเบื้องต้น หากประจำเดือนมีการคลาดเคลื่อนไป และไม่สบายใจว่าจะตั้งครรภ์หรือไม่ ชุดตรวจครรภ์ให้ผลบวกได้ตั้งแต่ 10-14 วันหลังปฏิสนธิค่ะ หรือไปยืนยันผลที่รพ.อีกครั้ง และหากเดิมมีเรื่องประจำเดือนมาไม่สม่ำเสมออยู่แล้ว ควรแจ้งให้แพทย์ทราบด้วยเพื่อตรวจหาสาเหตุที่เป็นไปได้เช่นถุงน้ำหลายใบในรังไข่ พังผืดมดลูก ฮอร์โมนจากรังไข่ไม่สมดุลต่อไป